**Milí deviataci, rodičia deviatakov a záujemcovia o štúdium na našej škole!**

Ako iste viete, našim pôvodným zámerom bolo ešte pred prijímačkami na našu školu sa s Vami osobne stretnúť a ponúknuť Vám dva termíny bezplatnej prípravy na prijímacie skúšky z matematiky a slovenského jazyka.

V dôsledku mimoriadnej epidemiologickej situácie, kedy je vyučovanie na školách prerušené až do odvolania sa pravdepodobne osobne nebudeme môcť stretnúť v plánovaných termínoch.

Milí deviataci,

keďže sa učíte z domu, určite si nájdete čas a pozriete si, ako vyzerá náš test na prijímacie pohovory z matematiky a tiež so slovenčiny. Napísali sme Vám k nim aj zopár našich poznámok a nájdete aj správne odpovede☺

**Prijímací test z matematiky:**

Ubezpečujeme Vás, že nemusíte mať žiadne obavy, otázky a príklady na prijímacej skúške z matematiky sú zostavené tak, aby ich každý z Vás zvládol. Budú zo základného učiva o reálnych číslach – sčítanie, odčítanie, násobenie a delenie, základné lineárne rovnice s jednou neznámou, percentá, základy pravdepodobnosti, z geometrie rovinné útvary, trojuholník, obdĺžnik, štvorec.

1. ***Vrchol a stred protiľahlej strany ľubovoľného trojuholníka spája:***
2. výška
3. ťažnica
4. stredná priečka
5. ***Koľko centimetrov je 3 km 5 m 23 cm:***
6. 30 523 cm
7. 300 523 cm
8. 3 000 523 cm
9. ***Priamy uhol má veľkosť:***
10. 180°
11. 360°
12. 90°
13. ***Obvod štvorca je 40 cm, strana a má veľkosť*:**
14. 4 cm
15. 5 cm
16. 10 cm
17. ***1/3 z 3/7 je:***
18. 1/7
19. 3/14
20. 3/15
21. ***Riešte rovnicu:*** 1 - 3.(x - 1) = 8 + x (-1)
22. ***V triede je 28 žiakov. V pondelok pre chorobu neprišlo 25 % žiakov. Koľko žiakov bolo v pondelok v triede?* (21)**
23. ***Traja kamaráti dostali za brigádu 630 €. Rozdelili si ich v pomere 3 : 2 : 5. Koľko eur dostal každý z nich? (*189, 126, 315)**
24. ***V lete, päť dní po sebe, boli namerané tieto hodnoty v °C: 28, 25, 29, 28, 30. Koľko hodnôt bolo nadpriemerných? (*dve hodnoty - 29, 30)**
25. ***Školu navštívili študenti zo zahraničia. Dvaja z Portugalska, traja z Talianska a dvaja z Poľska. Aká je pravdepodobnosť, že zahraničný študent, ktorého stretneš na chodbe, bude Talian? (*3/7 = 0,429, 42,9 %)**

**Prijímací test zo slovenského jazyka:**

V teste nenájdete úlohy zamerané na konkrétne diela autorov z povinného čítania pre základné školy, viac kladieme dôraz na teóriu literatúry – literárne druhy a žánre, básnické jazykové prostriedky alebo veršové systémy. Z dejín literatúry vyberáme iba najznámejších básnikov a prozaikov, s ktorých dielami ste sa mohli stretnúť na hodinách slovenského jazyka na II. stupni ZŠ. Kladieme dôraz na čítanie s porozumením, ktoré je dôležité aj pri ukážkach od neznámych autorov.

Úlohy jazykovedného charakteru sa zameriavajú na základné pojmy z jazykovedných disciplín – hláskoslovia, slovnej zásoby, slovných druhov, vetnej skladby alebo štylistiky. V každom teste si overujeme aj to, či správne rozlišujete jazykové štýly a slohové postupy. Pre mnohých z Vás isto nie je neznámou pomôckou slovo HARPÚNA, v ktorom sa skrývajú jazykové štýly, a slovo IVOR, v ktorom sú ukryté slohové postupy. Ako si tieto dve pomôcky nepomýliť? Odpoveď znie: Štýly nie sú štyri. ☺ Samozrejme, chceme ti taktiež overiť aj Vaše znalosti pravopisu malých a veľkých písmen, správneho používania i/y, čiarok, diakritiky alebo interpunkcie.

Každý test obsahuje 15 úloh, za správnu odpoveď v každej z nich môžete dostať 1 bod. Pri úlohách so štyrmi možnosťami výberu je správna vždy len jedna z nich. Pozorne si prečítajte zadanie každej úlohy, niekedy chceme vedieť, ktorá zo štyroch možností z textu vyplýva, inokedy tú možnosť, ktoré z textu nevyplýva. Niekedy tri možnosti obsahujú pravdivú informáciu, ale úloha spočíva v tom, nájsť jedinú nepravdivú.

*Ukážka*

*Marta HLUŠÍKOVÁ: SRDCE V OFSAJDE*

*(Skrátené a upravené)*

*Telocvikár nás dnes pekelne mučí. Stojí s píšťalkou v strede ihriska, rytmicky popiskuje a vykrikuje:*

*„Be-žím, be-žím, pisk-pisk-pisk-pisk! Be-žím, be-žím, pisk-pisk-pisk-pisk!“ Otrocky beháme po ihrisku ako vystrelené šípy. Hoci je k nám telocvikár niekedy zákerný, máme ho celkom radi. Na začiatku školského roka nám totiž povedal, že z nás urobí futbalistov, akých táto škola ešte nevidela. A že musíme poraziť piatu A. Ja si tiež myslím, že by nebolo zlé zvalcovať tých namyslených áčkarov. Na každom telocviku sa hráme takú hru – telocvikár zakričí:*

*„Kto je váš vzor?“*

*A my skríkneme: „Rooney.“ Spočiatku sa mi to nepáčilo. Ja by som napríklad radšej zakričal Hamšík! Ale potom nám spolužiak Viktor Buchta (on tak aj vyzerá) v šatni prezradil, že Real Madrid Rooneymu ponúka za týždeň vraj 285-tisíc eur!*

*„A to som na internete vygúglil, že Rooney pochádza z chudobných pomerov!“ pokýval Viktor Buchta svojou veľkou hlavou, aby bolo každému jasné, že zbohatnúť je iba v našich silách. Nevedel som si mohutného Viktora predstaviť ako futbalistu, ale pokiaľ ide o mňa, nebol by som najhorší. Budem večer rozmýšľať, či by bolo lepšie hrať v FC Barcelona, alebo v Inter Miláno. Možno by som bral aj Manchester. Ešte večer v posteli som si rýchlo prepočítal tých 285-tisíc eur na mesiac a vychádzalo mi to vyše milióna eur. To je sila!*

*Večer som ani poriadne zaspať nemohol. Len čo som zatvoril oči, videl som pred sebou Viktora Buchtu, ako sa chytá za hlavu a hučí mi do ucha: 285-tisíc eur za týždeň! 285-tisíc eur za týždeň!*

*Na druhý deň som sa zobudil plný odhodlania stať sa futbalovou hviezdou.*

*„Čo je s tebou? Čo sa tak hlúpo usmievaš?“ spýtal sa ma otec pri raňajkách. Ale ja som sa nedal vyprovokovať, lebo futbalista musí mať pevné nervy. Chcel som mu povedať, že som sa rozhodol vytrhnúť rodinu z biedy a stať sa útočníkom slávneho európskeho klubu, ale kým by som otcovi vysvetlil, že práve hovorí s budúcim Rooneym, zmeškal by som do školy.*

úloha - **čítanie s porozumením**, práca s ukážkou z neznámeho textu

1. ***Ktoré tvrdenie vyplýva z ukážky?***
2. Hlavný hrdina sa chce stať futbalistom kvôli vysokým zárobkom.
3. Najväčším futbalovým obľúbencom hlavného hrdinu bol Rooney.
4. Rozprávač príbehu si našiel na internete, koľko zarába Rooney.
5. Učiteľ telocviku motivuje žiakov k lepším výkonom negatívnym vzorom.

úloha – **učivo z morfológie o citoslovciach** – okrem prvotných citosloviec existujú aj druhotné, ktoré vznikli z iných slovných druhov

1. **Koľko citosloviec sa nachádza v prvej vete 2. odseku?**
2. ani jedno
3. dve
4. osem
5. dvanásť

úloha – **učivo z vetnej skladby o vetách a súvetiach** – hľadáme nepravdivé tvrdenie

1. **Ktoré tvrdenie o ukážke nie je pravdivé?**
2. V ukážke je viac jednoduchých viet ako podraďovacích súvetí.
3. V ukážke je viac priraďovacích súvetí ako podraďovacích.
4. Najviac zložených súvetí je v piatom odseku ukážky.
5. V ukážke sa nachádzajú oznamovacie, opytovacie a zvolacie vety, rozkazovacie a želacie vety chýbajú.

úloha – **učivo z lexikológie o skracovaní slov** – iniciálové skratky sa nedajú skloňovať na rozdiel od skratkových slov

1. **Z ukážky vypíšte iniciálovú skratku.**

\_\_\_\_\_FC\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

úloha – **učivo zo syntaxe o vetných členoch** – podmet je väčšinou v nominatíve

1. **V ktorej možnosti sú správne určené vetné členy vety**

***Telocvikár nás dnes pekelne mučí.*?**

* 1. predmet, podmet, príslovkové určenie času, zhodný prívlastok, prísudok
  2. podmet, prívlastok, príslovkové určenie času, zhodný prívlastok, prísudok
  3. podmet, prívlastok, príslovkové určenie času, príslovkové určenie spôsobu, prísudok
  4. podmet, predmet, príslovkové určenie času, príslovkové určenie spôsobu, prísudok

úloha – **pravopis čísloviek vyjadrených slovom** – v základnom tvare ich píšeme väčšinou dovedna

1. **Vypíšte číslovku *285-tisíc* slovom.**

------------dvestoosemdesiatpäťtisíc------------

úloha – **učivo z lexikológie o slovách podľa dobového výskytu** – rozdiel medzi archaizmami a historizmami spočíva v tom, že pri archaizmoch sa už nepoužíva pomenovanie, ale predmet/osoba stále existuje, kým pri historizmoch pomenovanie zaniklo spolu s predmetom/povolaním/miestom, ktoré pomenúva

1. **Vo zvýraznenej časti ukážky sa nachádzajú:**
2. archaizmy
3. neologizmy
4. expresívne slová
5. nárečové slová

úloha – **melódia vety** – závisí od toho, či je jadro vety na začiatku alebo na konci vety

1. **Určite melódiu vety *Čo sa tak hlúpo usmievaš?***

\_\_\_\_\_\_\_\_\_\_\_\_\_klesavá\_\_\_\_\_\_\_\_\_\_\_\_\_\_\_\_\_\_\_\_\_

úloha - **učivo z teórie literatúry o básnických jazykových prostriedkoch**: metafora vzniká na základe vonkajšej podobnosti, epiteton je básnická prívlastok, anafora je opakovanie rovnakých slov na začiatku viet alebo veršov, personifikácia je zosobnenie neživej veci

1. **Názov ukážky je:**
2. metaforou
3. epitetom
4. personifikáciou
5. anaforou

úloha – **učivo z hláskoslovia o znelých a neznelých hláskach**

1. **Vypíšte všetky neznelé spoluhlásky z vety *Kto je náš vzor?***

\_\_\_\_\_\_\_\_\_k, t, š\_\_\_\_\_\_\_\_\_\_\_\_\_\_\_\_\_\_\_\_

úloha – **učivo z teórie literatúry o literárnych druhoch** – podľa formy rozlišujeme poéziu, prózu a drámu, z hľadiska deja rozlišujeme lyriku, epiku a drámu

1. **K akému literárnemu druhu zaraďujeme ukážku?**
2. rozprávanie
3. lyrika
4. epika
5. dráma

úloha – **učivo z teórie literatúry (alebo lexikológie) o ustálených slovných spojeniach**: príslovie má väčšinou formu celej vety a vyplýva z neho ponaučenie, porekladlo je časť vety, ktorá sa zaužíva, pranostika sa väčšinou týka počasia alebo zmien v ročných obdobiach

1. **Slovné spojenie *vytrhnúť rodinu z biedy* je:** 
   * 1. príslovie
     2. porekadlo
     3. pranostika
     4. prirovnanie

úloha – **učivo z morfológie o slovných druhoch**  - plnovýznamových aj neplnovýznamových

1. **Vyznačte možnosť, v ktorej sú správne určené slovné druhy zvýraznených slov:**

***A to*** *som si* ***na*** *internete* ***vygúglil, že*** *Rooney pochádza z chudobných*  ***pomerov.***

1. spojka, zámeno, predložka, sloveso, spojka, podstatné meno
2. spojka, častica, predložka, podstatné meno, spojka, podstatné meno
3. častica, zámeno, predložka, podstatné meno, častica, podstatné meno
4. častica, zámeno, predložka, sloveso, spojka, podstatné meno

úloha - **učivo z lexikológie o synonymách** = slovách rovnakého alebo podobného významu

1. **Nájdite v ukážke synonymum slova *populárny*.**

\_\_slávneho/slávny\_\_\_\_\_\_\_\_\_\_\_\_\_\_\_\_\_\_\_\_\_\_\_\_

úloha – **učivo z teórie literatúry o dramatických žánroch** – je pre ne typické predvádzanie na javisku, v rozhlase, televízii alebo vo filmoch či seriáloch

**15. V ktorej možnosti sú uvedené dramatické žánre?**

* 1. televízna hra, detektívny román
  2. sci-fi poviedka, rozhlasová hra
  3. filmový scenár, bábková hra
  4. detektívka, dobrodružný román

**Všetky ďalšie aktuálne informácie o organizácii prijímania na našu školu**

**nájdete priebežne na našej webovej stránke, sledujte nás!**